OpenLLM-France/wikimedia huggingface dataset:
# 35è Festival Internacional de Cinema de Moscou

El 35è Festival Internacional de Cinema de Moscou es va celebrar entre el 20 i el 29 de juny de 2013. World War Z fou seleccionada per obrir el festival. El Jordi d'Or fou atorgat a la pel·lícula turca Zerre.

## Jurat
### Competició

* Mohsen Makhmalbaf - Director iranià (president)
* Ursula Meier - directora suïssa
* Sergei Garmash - actor rus
* Zurab Kipshidze - actor georgià
* Kim Dong-ho - actor coreà

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Matterhorn | Diederik Ebbinge | Països Baixos |
| Drogówka | Wojciech Smarzowski | Polònia |
| Spaghetti Story | Ciro de Caro | Itàlia |
| Rol (pel·lícula) | Konstantin Lopushansky | Rússia |
| Los chicos del puerto | Alberto Morais | Espanya |
| Zerre | Erdem Tepegöz | Turquia |
| Rosie | Marcel Gisler | Suïssa |
| Sayonara keikoku | Tatsushi Ōmori | Japó |
| Koma | Archil Kavtaradze | Geòrgia |
| Skolzheniye | Anton Rozenberg | Rússia |
| L'autre vie de Richard Kemp | Germinal Alvarez | França |
| Mamaroš | Momčilo Mrdaković | Sèrbia, Alemanya, França, Hongria |
| Le-ba-non kam-jeong | Young-heun Jung | Corea del Sud |
| Iuda | Andrey Bogatyryov | Rússia |
| A memória que me contam | Lúcia Murat | Brasil |
| Delight | Gareth Jones | Regne Unit |

## Premis
### Competició

* Jordi d'Or: Zerre de Erdem Tepegöz
* Premi Especial de Plata: Sayonara keikoku de Tatsushi Ōmori
* Jordi de Plata al Millor Director: Young-heun Jung per Le-ba-non kam-jeong
* Jordi de Plata al Millor Actor: Aleksey Shevchenkov per Iuda
* Jordi de Plata a la Millor Actriu: Jale Arıkan per Zerre
* Premi Especial per la contribució al Cinema: Costa-Gavras
* Premi Stanislavski: Kseniya Rappoport

## Referències

* ↑ «35th Moscow International Film Festival (2013)». MIFF. Arxivat de l'original el 16 maig 2013. [Consulta: 28 maig 2013].
* ↑ «‘World War Z’ To Open 35th Moscow International Film Festival». Deadline. [Consulta: 28 maig 2013].
* 1 2 «35 MIFF Prizes». Moscow International Film Festival. Arxivat de l'original el 20 de desembre 2013. [Consulta: 30 juny 2013].
* ↑ «Main Competition Jury». MIFF. Arxivat de l'original el 1 de gener 2014. [Consulta: 6 juny 2013].
* ↑ «35th Moscow Film Festival Competition Program». MIFF. Arxivat de l'original el 5 novembre 2013. [Consulta: 28 maig 2013].

## Enllaços externs

* Festival Internacional de Cinema de Moscou: 2013 a Internet Movie Database
# Piet Kleine

Piet Kleine (Hollandscheveld, 17 de setembre de 1951) és un patinador de velocitat sobre gel neerlandès, ja retirat.

## Carrera esportiva

Va participar en els Jocs Olímpics d'Hivern de 1976 realitzats a Innsbruck (Àustria), on aconseguí la medalla d'or en la prova de 10.000 metres i on trencà el rècord del món de Sten Stensen, que finalitzà segon. En la prova de 5.000 metres es capgirà el resultat, i en aquesta ocasió fou Kleine qui finalitzà segon darrere Stensen. En aquesta mateixa competició finalitzà sisè en la prova de 1.500 m. i divuitè en la de 1.000 metres. En aquell mateix any en el Campionat del Món de patinatge de velocitat Kleine aconseguí trencar quatre rècords mundials i es convertí en campió del món.
En els Jocs Olímpics d'Hivern de 1980 realitzats a Lake Placid (Estats Units) participà en dues proves, finalitzant sisè en la prova dels 5.000 m. i segon en la prova dels 10.000 metres.
Al llarg de la seva carrera guanyà una medalla de bronze, a més de l'or del 1976, al Campionat del Món de 1973. En el Campionat d'Europa de patinatge de velocitat també aconseguí un bronze l'any 1975. En el Campionat nacional aconseguí la victòria el 1978, a més de ser segon sis vegades i tercer una.
Al final de la seva carrera es convertí en entrenador, entre d'altres, del patinador Dan Jansen.

### Rècords del món

| Distància | Temps | Data | Seu |
| 5.000 m | 7:04.86 | 5 de març de 1976 | Inzell |
| 5.000 m | 7:02.38 | 12 de març de 1976 | Inzell |
| 10.000 m | 14:43.92 | 13 de març de 1976 | Inzell |
| Samalog | 165.884 | 13 de març de 1976 | Inzell |

### Marques personals

| Distància | Temps | Data | Seu |
| 500 m | 40.10 | 30 de gener de 1981 | Davos |
| 1.000 m | 1:17.35 | 30 de gener de 1981 | Davos |
| 1.500 m | 1:56.28 | 13 de març de 1976 | Inzell |
| 3.000 m | 4:08.86 | 26 de febrer de 1981 | Inzell |
| 5.000 m | 7:02.38 | 12 de març de 1976 | Inzell |
| 10.000 m | 14:36.03 | 23 de febrer de 1980 | Lake Placid |
| Samalog | 165.884 | 13 de març de 1976 | Inzell |

## Referències

* 1 2 3 «Olympedia – Piet Kleine». [Consulta: 1r febrer 2024].
* ↑ «Piet Kleine». SpeedSkatingStats.com. [Consulta: 29 agost 2012].

## Enllaços externs

* (anglès) www.skateresults.com - Piet Kleine Arxivat 2016-03-03 a Wayback Machine.
# Àgora (programa de televisió)

Àgora fou un programa de televisió d'anàlisi i debat polític, de Televisió de Catalunya. Va néixer el 1999 al Canal 33, presentat per Josep Puigbó. A partir de 2002 el va presentar Ramon Rovira i Pol i des del 2007 i durant dos anys va ser conduït per Xavi Coral. Des de 2009 va passar a ser emès per TV3 i presentat per Xavier Bosch, amb la incorporació de nous gèneres com l'entrevista, fins a la fi del programa, el 8 de juliol de 2013.
Quan va iniciar a TV3 va recollir un 6,6% de quota de pantalla. A la seva última temporada, la més exitosa, va tenir 193.000 espectadors de mitjana i una quota de pantalla del 8%.

## Referències

* ↑ «Josep Puigbó se despide de 'Àgora' sin anunciar si cambiará de cadena» (en castellà). El País, 13-02-2002 [Consulta: 24 juny 2013].
* ↑ «TV3 prescindeix de l'‘Àgora’ després de 14 temporades». Comunicació21.cat, 03-06-2013. Arxivat de l'original el 21 de juliol 2013. [Consulta: 17 juny 2013].
* ↑ «'Àgora' estrena nueva etapa en TV3 de la mano de Xavier Bosch». FormulaTV, 21-09-2009.
* ↑ «TV3 no renova el programa ‘Àgora'». El Punt Avui, 13-06-2005.
* ↑ «TV3 no renova l''Àgora'». Ara, 03-06-2013 [Consulta: 17 juny 2013].
* ↑ «‘Àgora': punt final després de 14 anys». El Punt Avui, 08-07-2013.
* ↑ Gutiérrez, Àlex «'Àgora' s'acomiada avui després de 14 anys en antena». Ara, 08-07-2013 [Consulta: 14 juny 2013].

## Enllaços externs

* Pàgina web del programa
# Chrysocale

Chrysocale és un gènere d'arnes de la subfamília Arctiinae erigida per Francis Walker el 1854.

## Espècies

* Chrysocale betzi Viette, 1980
* Chrysocale corax Hampson, 1901
* Chrysocale ferens Schaus, 1896
* Chrysocale fletcheri Viette, 1980
* Chrysocale gigantea Druce, 1890
* Chrysocale gigas Rothschild, 1911
* Chrysocale ignita Herrich-Schäffer, 1853
* Chrysocale pava Dognin, 1893
* Chrysocale plebeja Herrich-Schäffer, 1853
* Chrysocale principalis Walker, 1864
* Chrysocale regalis Boisduval, 1836
* Chrysocale splendens Dognin, 1888
* Chrysocale uniformis Draudt, 1917

## Referències

* ↑ Savela, Markku. «Chrysocale Walker, 1854». Lepidoptera and Some Other Life Forms. [Consulta: 26 agost 2019].
# Howl

Howl és un poema d'Allen Ginsberg aparegut en el seu recull de poemes de 1956 titulat Howl and Other Poems.
Aquest poema és considerat com una de les obres més importants de la generació beat, amb A la carretera de Jack Kerouac (1957), Gasoline de Gregory Corso (1958) i El sinar nu de William S. Burroughs (1959). Howl va ser escrit el 1955 per ser recitat en una performance, però va ser publicat pel poeta Lawrence Ferlinghetti en City Lights Books. El poema va ser qualificat d'obscè i Ferlinghetti va ser arrestat i inculpat per la seva publicació. El 3 d'octubre del 1957, el jutge Clayton W. Horn va dictaminar el contrari, cosa que va permetre que Howl continués sent difós. La cançó Spell de Patti Smith és un poema inspirat en Howl.
Howl és també el títol d'una pel·lícula americana (2010) de Rob Epstein i Jeffrey Friedman (guió i realització) sobre el poeta Allen Ginsberg, encarnat en la pantalla per l'actor James Franco. Aquesta pel·lícula relata l'enrenou judicial a propòsit del poema de Ginsberg.
Hi ha la traducció al català d'aquest poema, «Udol», per Pepa Úbeda, pàgs. 30-54, incloses les notes, en El Ginsberg essencial, Barcelona: Nova Casa Editorial, 2019, 536 pàgs.

## Referències

* ↑ «Howl» (en anglès). Movie Review. NY Times, 23-09-2010. [Consulta: 29 març 2012].

## Enllaços externs

* Howl, Parts I-III.
# Renate Groenewold

Renate Groenewold (Veendam, 8 d'octubre de 1976) és una esportista dels neerlandesa que va competir en patinatge de velocitat sobre gel.
Va participar en tres Jocs Olímpics d'Hivern, obtenint dues medalles de plata en la distància de 3000 m, en Salt Lake City 2002 i en Torí 2006, i el 6è lloc en Vancouver 2010 (persecució per equips).
Va guanyar dues medalles en el Campionat Mundial de Patinatge de Velocitat sobre Gel, or al 2004 i bronze al 2001, i cinc medalles en el Campionat Mundial de Patinatge de Velocitat sobre Gel en Distància Individual entre els anys 1997 i 1999. A més, va obtenir sis medalles en el Campionat Europeu de Patinatge de Velocitat sobre Gel entre els anys 2000 i 2007.

## Palmarès internacional

Jocs Olímpics :
| Any | Lloc | Medalla | Prova |
| 2002 | Salt Lake City ( Estats Units) | 2 | 3000 m |
| 2006 | Torí ( Itàlia) | 2 | 3000 m |
| Campionat Mundial ||||
| Any | Lloc | Medalla | Prova |
| 2001 | Budapest ( Hongria) | 3 | Classificació general |
| 2004 | Hamar ( Noruega) | 1 | Classificació general |
| Campionat Mundial en Distància Individual ||||
| Any | Lloc | Medalla | Prova |
| 2007 | Salt Lake City ( Estats Units) | 2 | 3000 m |
| 2007 | Salt Lake City ( Estats Units) | 2 | Persecució per equips |
| 2008 | Nagano ( Japó) | 1 | Persecució per equips |
| 2009 | Richmond ( Canadà) | 1 | 3000 m |
| 2009 | Richmond ( Canadà) | 2 | Persecució per equips |
| Campionat Europeu ||||
| Any | Lloc | Medalla | Prova |
| 2000 | Hamar ( Noruega) | 3 | Classificació general |
| 2002 | Erfurt ( Alemanya) | 3 | Classificació general |
| 2003 | Heerenveen ( Països Baixos) | 3 | Classificació general |
| 2004 | Heerenveen ( Països Baixos) | 3 | Classificació general |
| 2006 | Hamar ( Noruega) | 2 | Classificació general |
| 2007 | Collalbo ( Itàlia) | 3 | Classificació general |

## Referències

* ↑ «Olympedia – Renate Groenewold». [Consulta: 16 setembre 2020].
* ↑ «Renate Groenewold - SpeedSkatingStats.com». [Consulta: 16 setembre 2020].
# Antracoteri

Els antracoteris (Anthracotherium, ‘bèstia del carbó’) són un gènere d'ungulats extints caracteritzats per tenir 44 dents.
El nom li ve d'haver-se trobat entre els llits de lignit d'Europa.
Es consideren uns fòssils que indiquen la relació entre hipopotàmids i cetacis.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Stien Kaiser

Stien Kaiser, també coneguda amb el nom de Stien Baas-Kaiser, (Delft, Països Baixos, 20 de maig de 1938) és una patinadora de velocitat sobre gel neerlandesa, ja retirada, que va destacar a les dècades del 1960 i 1970.
Després de no ser seleccionada per competir en els Jocs Olímpics d'Hivern de 1964 realitzats a Innsbruck (Austria), en el Campionat del Món de patinatge de velocitat aconseguí el 1965 i 1966 finalitzar en tercera posició en la prova de combinada. En aquesta competició aconseguí les victòries en la combinada els anys 1967 i 1968, esdevenint la favorita per aconseguir la victòria en els Jocs Olímpics d'Hivern de 1968 realitzats a Grenoble (França). En aquesta competició, però, Kaiser finalitzà en tercera posició en les proves de 1.500 i 3.000 metres. Posteriorment en les proves del Campionat del Món no aconseguí vèncer la general, finalitzant en segona posició els anys 1969-1972.
En els Jocs Olímpics d'Hivern de 1972 realitzats a Sapporo (Japó), i a l'edat de 33 anys, aconseguí la victòria en la prova de 3.000 metres (establint un nou rècord olímpic), així com la medalla de plata en la prova de 1.500 metres.
Al llarg de la seva carrera fou sis vegades campiona del seu país en la prova de combinada i en el Campionat d'Europa de patinatge de velocitat aconseguí la medalla de plata en l'edició de 1970.

## Rècords del món

| Distància | Temps | Data | Seu |
| 3.000 m | 5:04.8 | 29 de gener de 1967 | Davos |
| 3.000 m | 4:56.8 | 5 de març de 1967 | Inzell |
| Samalog | 188.634 | 5 de març de 1967 | Inzell |
| 3.000 m | 4:54.6 | 3 de febrer de 1968 | Davos |
| 1.000 m | 1:31.0 | 3 de març de 1968 | Inzell |
| 1.500 m | 2:15.8 | 15 de gener de 1971 | Davos |
| 3.000 m | 4:46.5 | 16 de gener de 1971 | Davos |
| 10.000 m | 1:29.0 | 16 de gener de 1971 | Davos |
| Samalog | 182.817 | 16 de gener de 1971 | Davos |

## Millors marques personals

| Distància | Temps | Data | Seu |
| 500 m | 44.81 | 4 de març de 1972 | Heerenveen |
| 1.000 m | 1:29.0 | 16 de gener de 1971 | Davos |
| 1.500 m | 2:15.8 | 15 de gener de 1971 | Davos |
| 3.000 m | 4:46.5 | 16 de gener de 1971 | Davos |
| Samalog | 182.817 | 16 de gener de 1971 | Davos |

## Referències

* 1 2 «Stien Baas-Kaiser» (en neerlandès). NOC*NSF. [Consulta: 13 març 2022].
* ↑ «Oud-wereldkampioene Stien Kaiser blikt terug op moeizame beginperiode: ‘Wij hadden alleen ome Piet’» (en neerlandès). Algemeen Dagblad, 04-01-2022. [Consulta: 13 març 2022].

## Enllaços externs

* (anglès) www.skateresults.com - Stien Kaiser Arxivat 2016-03-03 a Wayback Machine.
# Estanislau Fors i Garcia

Estanislau Fors i Garcia (Arenys de Mar, 1972) més conegut com Estanis Fors és un polític català, Alcade d'Arenys de Mar des de juny de 2023. Anteriorment havia estat alcalde entre 2011 i 2016.

## Biografia

És llicenciat en Història de l’Art i està estudiant Ciències Religioses (2023). Va entrar en política local a Arenys de Mar, on després de les eleccions municipals de 2003 fou nomenat regidor de Cultura i Acció social (2003-2007), posteriorment va exercir de regidor a l'oposició (2007-2011) i a les eleccions municipals de 2011 fou nomenat alcalde d'Arenys de Mar, càrrec que mantindria fins que li van fer una moció de censura a l'abril de 2016. Va estar a l'oposició entre 2016 i 2023, quan va tornar a ser investit alcalde després de les eleccions municipals de 2023, on es va imposar per majoria absoluta.

## Referències

* ↑ https://arenysdemar.cat, Ajuntament d'Arenys de Mar-. «Il·lm. Sr. Estanis Fors i Garcia». [Consulta: 28 juliol 2023].
* ↑ «Estanislau Fors, alcalde d’Arenys de Mar - Pànxing». [Consulta: 28 juliol 2023].
* ↑ d'Arenys, Associació d'Informadors. «Estanis Fors: “A l’oposició, la gent m’ha seguit demanant ajut”». [Consulta: 28 juliol 2023].
* ↑ T.M. «Fors (Junts) fitxa de coordinador l'exalcalde de Cabrera Jordi Mir - 06 juny 2023», 28-07-2023. [Consulta: 28 juliol 2023].
# Porc senglar de Sulawesi

El porc senglar de Sulawesi (Sus celebensis) és una espècie de porc senglar que viu a Sulawesi (Indonèsia). Sobreviu a la majoria d'hàbitats i pot viure a altituds de fins a 2.500 metres. Ha estat domesticat i introduït a diverses altres illes indonèsies. El seu nom específic, celebensis, significa ‘de Cèlebes’ en llatí.

## Referències

* ↑ Entrada «Sus celebensis» de la Paleobiology Database (en anglès). [Consulta: 20 desembre 2022].
* ↑ Entrada «Sus» d'Animalia (en anglès).
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Terry McDermott (patinador)

Richard McDermott, conegut amb el nom de Terry McDermott (Essexville, 20 de setembre de 1940 - 20 de maig de 2023) fou un patinador de velocitat sobre gel nord-americà que va competir durant la dècada de 1960.

## Carrera esportiva

Especialista en distàncies curtes, va participar en els Jocs Olímpics d'Hivern de 1960 realitzats a Squaw Valley (Estats Units) on finalitzà en setena posició en la prova de 500 metres. En els Jocs Olímpics d'Hivern de 1964 realitzats a Innsbruck (Àustria) aconseguí guanyar aquesta prova contra tot pronòstic, batent al campió del món Yevgeny Grishin, i establint un rècord olímpic. En els Jocs Olímpics d'Hivern de 1968 realitzats a Grenoble (França) aconseguí guanyar la medalla de plata.
En els Jocs Olímpics d'Hivern de 1980 realitzats a Lake Placid (Estats Units) fou l'encarregat de realitzar el Jurament Olímpic per part dels jutges.
El 1977 fou inclòs al National Speedskating Hall of Fame.

## Referències

* ↑ «Terry McDermott, Olympic gold medalist who was on Ed Sullivan Beatles episode, dies at 82». NBC Sports, 22-05-2023. [Consulta: 22 maig 2023].
* ↑ Terry McDermott Arxivat 2006-02-26 a Wayback Machine.. Essexville, Bay County, MI / BAY-JOURNAL
* 1 2 «Olympedia – Terry McDermott». [Consulta: 1r febrer 2024].
* ↑ SPEED SKATERS. nationalspeedskatingmuseum.org

## Enllaços externs

* (anglès) www.skateresults.com - Terry McDermott Arxivat 2007-03-11 a Wayback Machine.
# Andreas Klöden

Andreas Klöden 22 de juny de 1975 a Mittweida, Saxònia) és un ciclista alemany que fou professional des del 1998 fins al 2013.
Va aconseguir bons resultats en voltes per etapes com la París-Niça, la Tirrena-Adriàtica o la Volta al País Basc del 2000 i el 2011. També va obtenir bons resultats al Tour de França de 2004 i 2006). El 2000, va guanyar la medalla de bronze als Jocs Olímpics de Sydney.
L'any 2009 es va veure implicat en un cas de dopatge que va acabar sense sanció esportiva, però amb una multa de 25.000 euros per evitar que es continués amb la investigació existent.
Al final de la temporada 2013, va anunciar la seva retirada del ciclisme professional després de 16 temporades a l'elit del ciclisme.

## Palmarès

* 1997
** Pròleg i vencedor d'una etapa de la Volta a Renània-Palatinat
** Vencedor d'una etapa de la Commonwealth Bank Classic
* 1998
** Pròleg del Tour de Normandia
** 1r de la Niedersachsen-Rundfahrt i vencedor d'una etapa
* 1999
** Vencedor d'una etapa de la Volta a l'Algarve
* 2000
** Medalla de bronze als Jocs Olímpics de Sydney en la cursa en línia
** 1r de la París-Niça i vencedor d'una etapa
** 1r de la Volta al País Basc i vencedor d'una etapa
** Vencedor d'una etapa de la Cursa de la Pau
* 2004
** Campió d'Alemanya en ruta
* 2005
** Vencedor d'una etapa de la Bayern-Rundfahrt
* 2006
** 1r de la Regio Tour i vencedor d'una etapa
* 2007
** 1r de la Tirrena-Adriàtica
** 1r del Circuit de La Sarthe i vencedor d'una etapa
* 2008
** 1r del Tour de Romandia
* 2009
** Vencedor d'una etapa a la Tirreno-Adriatico
** Vencedor d'una etapa al Giro del Trentino
* 2011
** Vencedor d'una etapa de la París-Niça
** Vencedor d'una etapa al Critérium Internacional
** 1r de la Volta al País Basc
** Vencedor d'una etapa al Giro del Trentino

### Resultats al Giro d'Itàlia

* 2008. 133è de la classificació general
* 2010. No surt (19a etapa). Vencedor d'una etapa

### Resultats a la Volta a Espanya

* 1998. Abandona (10a etapa)
* 1999. 62è de la classificació general
* 2000. Abandona (14a etapa)
* 2002. Abandona (15a etapa)
* 2008. 20è de la classificació general
* 2011. Abandona (13a etapa)

### Resultats al Tour de França

* 2001. 26è de la classificació general
* 2003. Abandona (9a etapa)
* 2004. 2n de la classificació general
* 2005. Abandona (17a etapa)
* 2006. 2n de la classificació general
* 2007. Abandona amb tot l'equip Astana(15a etapa)
* 2009. 6è de la classificació general
* 2010. 13è de la classificació general
* 2012. 11è de la classificació general
* 2013. 30è de la classificació general

## Referències

* ↑ Klöden to pay fine in Freiburg clinic doping case
* ↑ «Andreas Klöden penja la bicicleta»
* ↑ En un principi acabà 3r, però la desqualificació de Floyd Landis, va fer que pugés una posició
* ↑ En un principi acabà 14è, però la desqualificació de Alberto Contador, va fer que pugés una posició

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Gabriel Nadal

Gabriel Nadal (Olot el 6 de juliol de 1661- 25 de desembre de 1746) fou un organista català de l'església parroquial de Sant Esteve d'Olot entre el 1679 i el 1746.
Nascut al 1661, era fill de Gabriel Nadal, droguer d'Olot, i de la seva primera muller, Anna. Amb 18 anys va ser candidat a prendre la possessió del benefici de l'orgue. Nadal era portador de dues cartes certificatòries de Joan Cererols, conforme s'havia format a l'Escolania de Montserrat. Al 1679, accedí a la plaça d’organista de Sant Esteve d’Olot, a causa del traspàs del seu titular, Francesc Batlle. Però al 1781, Esteve Benet i Jaume Sala, de la capella de música de la Seu de Girona, van obrir un plet en contra de les condicions amb què se’l tenia a la Comunitat de Preveres, un litigi que s'allargà cinc o sis anys. Durant aquell temps, va accedir al sacerdoci.
El 1734, després de 55 anys exercint d’organista, demanà de poder deixar les seves obligacions com a beneficiat a causa de la seva salut precària i fou substituït per Baltasar Fontfreda. Es coneixen dos dels seus testaments, un de 1693 i l’altre de 1714. En el primer d’aquests, deixava el seu calze i patena de celebrar missa a la Congregació dels Dolors d’Olot, una donació que va fer efectiva en vida al 1746, pocs mesos abans de la seva mort, el 25 de desembre de 1746.

## Referències

* ↑ «Diccionari de músics, cantors, lutiers i orgueners relacionats amb Olot al segle XVIII». Miquel Puig i Reixach, 16-09-2019. [Consulta: 23 desembre 2020].
* ↑ Gregori i Cifré, Josep M.; Monells, Carme «Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa». Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa, 2012.
# Tomas Gustafson

Tomas Gustafson (Katrineholm, 28 de desembre de 1959) és un patinador de velocitat sobre gel suec, ja retirat, que va destacar durant la dècada del 1980.

## Biografia

Va néixer el 28 de desembre de 1959 a la ciutat de Katrineholm, població situada al comtat de Södermanland. Està casat amb Elisabet Gustafson, corredora i medallista olímpica de curling.

## Carrera esportiva

Va participar en els Jocs Olímpics d'Hivern de 1980 realitzats a Lake Placid (Estats Units), on finalitzà setè en la prova dels 1.500 m. i dotzè en els 5.000 i 10.000 metres. En els Jocs Olímpics d'Hivern de 1984 realitzats a Sarajevo (Iugoslàvia) aconseguí guanyar la medalla d'or en la prova dels 5.000 m. i la medalla de plata en els 10.000 metres, a més de finalitzar 36è en els 500 metres. En els Jocs Olímpics d'Hivern de 1988 realitzats a Calgary (Canadà) aconseguí guanyar dues medalles d'or en les dues proves que va disputar, els 5.000 m. i els 10.000 metres, establint a més un nou rècord olímpic en aquesta última prova. En els Jocs Olímpics d'Hivern de 1992 realitzats a Albertville (França) participà únicament en la prova dels 5.000 metres, finalitzant en tretzena posició.
Al llarg de la seva carrera aconseguí guanyar la medalla de plata en el Campionat del Món de patinatge de velocitat sobre gel l'any 1983 en la prova de combinada, i en el Campionat d'Europa de patinatge de velocitat sobre gel aconseguí guanyar quatre medalles, destacant els ors aconseguits en la combinada en els anys 1982 i 1986.

### Rècords olímpics

| Distància | Temps | Data | Seu |
| 10.000 m | 14:23.59 | 31 de gener de 1982 | Oslo |
| 10.000 m | 13:48.20 | 21 de febrer de 1988 | Calgary |

### Rècords personals

| Distància | Temps | Data | Seu |
| 500 m | 38.10 | 19 de gener de 1990 | Heerenveen |
| 1.000 m | 1:18.48 | 15 de març de 1981 | Savalen |
| 1.500 m | 1:53.22 | 8 de desembre de 1990 | Calgary |
| 3.000 m | 4:03.17 | 26 de desembre de 1987 | Calgary |
| 5.000 m | 6:44.51 | 4 de desembre de 1987 | Inzell |
| 10.000 m | 13:48.20 | 21 de febrer de 1988 | Calgary |
| Samalog | 160.347 | 21 de gener de 1990 | Heerenveen |

## Referències

* 1 2 3 «Olympedia – Tomas Gustafson». [Consulta: 9 novembre 2023].
* 1 2 «Tomas Gustafson - Sveriges Olympiska Kommitté» (en suec). [Consulta: 9 novembre 2023].
* ↑ «Tomas Gustafson - SpeedSkatingStats.com». [Consulta: 9 novembre 2023].

## Enllaços externs

* (anglès) www.skateresults.com - Tomas Gustafson Arxivat 2016-03-03 a Wayback Machine.